**Задания для 9-11 классов на 2-ой тур 2015-16 уч. год**

**1. Текстағы һөйләмдәрҙең телен тапҡыр, нәфис, образлы итеүсе сараларҙы табып, төрөн билдәләп, дөрөҫ яуап яҙығыҙ:**

Ырғыҙҙың өҫтөндә иләнмәгән аҡ ебәк ептәр кеүек булып күтәрелгән аҡһыл күк томан, матур-матур бөгөлөшлө суҡлы һыҙаттар яһап, байыған ҡояштың күктә ҡалдырған алһыу юлаҡтарына ынтылды. Һыу ситендә саҡ ҡына өргән дымлы еләҫ ел, сәскә еҫтәре менән ҡатнашып, бит, ҡул, муйындарҙы иркәләп һыйпаны. Байсура итәгендәге сауҡалыҡтарҙың төҫө тағы ла ҡуйыланды, уларҙың эсендәге ваҡ ҡына йәнлектәрҙең шыптырлауы тағы ла серлеләнде. Улар аҫтынан бер күренеп, бер йәшенеп сылтырап аҡҡан һалҡын шишмә буйында һандуғастар сутылдашып һайраша башланылар. Ҡайҙалыр, бик яҡында ғына, кәкүк саҡырҙы. Алыҫта, урмандың арғы башында, икенсеһе күкелдәй башланы. Сикһеҙ зәңгәр күктең әле ул, әле был ерендә, шаян күҙҙәр кеүек бызылдашып, яҡты йондоҙҙар ҡалҡтылар *(Һ. Дәүләтшина).*

**2. Шиғырҙағы һүрәтләү сараларының төрөн билдәләргә:**

 Сал ҡыш миңә ниҙер һөйләй,

 Мин шыуған һайын.

 Ә саңғыһыҙ шыуа күктән

 Нур ҡойған айым.

 Әкиәттәге кеүек урман!..

 Күгелйем төҫлө.

 Ҡарға сумған ҡарағайҙар

 Шундай хуш еҫле!

 Гүйә, күктән ҡайындарға

 Яуған йондоҙҙар –

 Ем-ем килеп емелдәшә

 Елбәҙәк ҡарҙар *(Р. Ғарипов).*

**3. Түбәндә бирелгән ҡушма һөйләмдәр эсенә ингән ябай һөйләмдәр үҙ-ара ниндәй юл менән бәйләнеп килгәндәр:**

Урман артта ҡалды, алда берәм-һәрәм тал ҡыуаҡтары ғына күренә. Һауа дымлы, һалҡынса. Аяҡ аҫты дерелдәп тора, сөнки күтерлек башлана *(Ф. Мәҡсүтов).*

**4.** «*Хөрмәт иткән хөрмәт күрер*»һөйләме **с**оставы буйынса ниндәй?

**5. Һөйләмдәргә пунктуацион анализ яһағыҙ ҙа уртаҡ эйәрсән киҫәге булған теркәүесле теҙмә ҡушма һөйләмдәрҙе билдәләгеҙ:**

а) Ҡыуыш алдында ут яна һәм аҫҡаҡҡа эленгән ҡулала сәй ҡайнай

 *(Ж. Кейекбаев).*

б) Хаталар ҙа булыр тормошоңда,

Тик тормошоң хата булмаһын *(Р. Ғарипов).*

в) Йондоҙҙарҙы ла бит гелән генә

Киске елдәр өрөп ҡабыҙа ла

Таң елдәре өрөп һүндерә *(Н. Нәжми).*

г) Баҫымсаҡ көҙ тәрән уйға сумған,

Һағыш менән тулған уйҙары *(Р. Ғарипов).*

**6. Һөйләмдәрҙә нөктәләр урынына ниндәй тыныш билдәләре ҡуйыла, ни өсөн икәнен аңлатырға:**

Тойғоларым күкрәп килгән йылы

 Болоттарға тағылып китте.

 Аяҡтарым ергә теймәҫ инде …

 Яҙ ҡанаты ҡағылып үтте .

Керҙем әле урмандарға…

Унда яҙғы серҙәр барға.

Сая сәскә умырзая

Күтәрелә һуңғы ҡарҙан…

Бында юҡтыр һис бер ялған *(М. Ғәли).*

**7. Эйәрсән һөйләмде баш һөйләмгә бәйләүсе сараларҙы билдәләргә:**

а) Арҡан буйы ҡояш күтәрелгәс,

Йәнләнде лә китте ер өҫтө *(Я. Ҡолмой).*

б) Сыҡһам сахраға, гөлдәр, үләндәр

Тәғзим итәләр, биреп сәләмдәр *(Ш. Бабич).*

в) Сулпан нағышлаған ер өҫтөнән,

Ысыҡтарҙы ярып кем үткән**?**

г) Йүгереп сығыу менән ҡайындарым,

Онотолдо барлыҡ ҡайғыларым *(Р. Ғарипов).*

**8. Түбәндәге һөйләмдәрҙә ике нөктәләрҙең ни өсөн ҡуйылыуын аңлатығыҙ:**

а) Яу юлдары буйлап үткән саҡта,

 Төшөндөм мин тағы шуны ла:

 Мең алтындан ҡиммәт күргәнһеңдер

 Һыныҡ икмәк, йотом һыуҙы ла *(И. Әхмәтйәнов).*

б) Шуға ла мин бөгөн ил түрендә

Шиңмәҫ сәскә булып ҡалҡындым:

Ташты ла бит сәскә аттырырлыҡ

Ғәжәп ҡулдары бар халҡымдың! *(Р. Ғарипов).*

**9. Эйәрсән һөйләм төрҙәрен билдәләгеҙ, тейешле тыныш билдәләрен ҡуйығыҙ:**

а) Балаң ише мин дә сабый бит тип

Шул саҡ гүйә шыршы шыңшыны.

б) Үҙәгемә сасҡау үтмәһен тип

Ҡарағайға ҡайын һырыға *(Р. Ғарипов).*

в) Күңелдәргә ап-аҡ нур тулһын тип

Кешеләрем һеҙгә өндәшәм (*Й. Солтанов).*

г) Бишектәге бишкә төрләнә тип

Әйтмәгәндәр бит ул тиктәҫкә *(Р. Сафин).*

**10. Түбәндәге мәҡәл һәм әйтемдәр ниндәй һөйләмдәрҙән тора:**

а) Үҙ башыңды яуға һалһаң да, юлдашыңды дауға бирмә.

б) Үҙем ярлы булһам да, йөҙөм яҡты.

в) Толпарҙың утлауы бер булһа ла, атлауы башҡа.

г) Туғыҙ йөйө булһа ла, тун яҡшы.

д) Урау булһа ла, юл яҡшы.

е) Күпме тәрән булһа ла, һыуҙың төбө бар.

**11. Түбәндә бирелгән һөйләмдәрҙең схемаларынын төҙөргә, һөйләм төрөн билдәләргә:**

а) Март һулышы килеп бәрелдеме –

Күкрәгемдә урғып йыр аға,

Сөнки мартта

 минең республикам –

Башҡортостан тыуған донъяға *(А. Игебаев).*

б) Ҡыш үткәс, ер кипкәс,

Ни ҡыҙыҡ һабанда,

Буҙ турғай дәрт биреп

Тормаһа яланда *(М. Сөндөклө).*

**12. Текста, һөйләмдә ҙур пауза яһалғанда, һөйләм уртаһында тәрән кисереште белдергәндә, фекер өҙөлөп торғанда цитаталарҙа, өҙөктәрҙә, һөйләмдәрҙә ниндәй тыныш билдәһе ҡуйыла?**

**13. Шиғыр юлдарында тейешле тыныш билдәләрен ҡуйырға:**

а) Бәхет түгелме ни

 Ер атлы йондоҙҙа

Мин баҫыр аҙым бар.

б) Баш ҡалҡытҡан һәр төп үлән өндәй

Ғәзиз тупрағыңа баҫ

 Һөйөн *(М. Ғәли).*

**14. Мәктәптә өйрәнелгән, төп сығанаҡтары иң элек башҡорт халыҡ ижады әҫәрҙәренең теленә, йәнле башҡорт һөйләү телмәренә, төрки яҙма теленә, башҡорт теленең дөрөҫ әйтелеш-яҙылыш нормаларына нигеҙләнгән тел нисек атала?**

**15. Түбәндә бирелгән һүҙҙәр үҙенсәлектәре буйынса ниндәй диалектҡа ҡарай: *малайлар, урманнар, бесәннек, китаплар, киткәннәр.***

а) көнсығыш диалект

б) көньяҡ диалект

в) төньяҡ-көнбайыш диалект

д) ҡыҙыл һөйләше

**16.** **Кешеләрҙең үҙ фекерен теге йәки был телдә аңлайышлы итеп, быуаттар дауамында барлыҡҡа килгән нормаларҙы боҙмайынса һөйләү нисек атала?**

**17. Ғәҙәттәге һөйләшеүҙә, үҙ-ара әңгәмәләрҙә аралашыу, фекер алышыу, күргән-белгәндәр тураһында фекер уртаҡлашыу маҡсатында ҡулланылған, ябай телмәр һүҙҙәре менән бергә ымлыҡтар, өндәш һүҙҙәр, инеш һүҙҙәр, бер генә һүҙҙән торған һөйләмдәр, кәм һөйләмдәр ҡулланылған телмәр төрө нисек атала?**

**18. Текстағы һүрәтләү сараларын барлап, төрҙәрен билдәләгеҙ:**

 Йәйҙең, миҙгел түбәһенә үрләп, йәйрәп балҡыған көндәре. Тымыҙыҡ иртә. Шаңдаҡ аҡһылланып, алыҫтағы тау теҙмәләре артынан ҡояш күренеүгә, Күккүл өҫтөндә, алтын да көмөш тәңкә һибелгән төҫлө, иренсәк шөҙөр йымылдап уйнай башланы. Таң ысығы дымһыратҡан япраҡтарҙан гәлсәр тамсылар тама, тертләп уянып, сәскәләр асыла, беленер-беленмәҫ елдән урман талғын ғына бәүелеп ҡуя.

 Ун йылдан артыҡ инде йәйҙәрен һәр иртәлә ошо мөһабәт күренеште таң ҡалып күҙәтә Мансур. Һынаған кеүек йотлоғоп баға, һоҡлана, ә барыбер танһығы ҡанмай. Күргән һайын зауығы, ҡомары арта, ныҡлап ҡараған һайын, урман-тау донъяһының яңы биҙәктәрен табып, хозурлыҡ кисерә.

 Бына ул, күкрәген һаумалдай саф, йомшаҡ елгә ҡуйып, бер килке йылмайып торҙо ла, яй ғына атлап, ҡая өҫтөнә менде. Күҙенә бинокль ҡуйҙы, алыҫ-алыҫтарға тартылған күгелйем зәңгәр киңлектәрҙе һынсыл барлап сыҡты.

 Шөкөр, хәүефләнер бер ни ҙә юҡ хәҙергә. Ҡайһы тарафҡа күҙ һалма, шыйыҡ томанға төрөнгән йөҙ йәшәр урман, үҙенең шифалы һулышынан үҙе рәхәт сигеп, тын ғына ойоп ултыра. Шылт иткән тауыш ишетелмәй. Хатта таң мәлендә кем уҙарҙан сутылдап һайрашҡан ҡоштар тынып ҡалған.

 Һил тәбиғәт Мансурҙың борсоулыраҡ төнгө уйҙарын һыпырып ташланы. Хәҙер һәр көнгө йомоштарына тотоноп китһә лә, моғайын, таман булыр *(Ә. Хәкимов).*

**19. Һөйләмдәрҙән антитезаларҙы күрһәтергә:**

Ауыр саҡта – йөрәгемдә

Ер көсөн тоям,

Йә еремдең күкрәгенә

Башымды ҡуям, –

Мөхәббәтем һәм нәфрәтем

Һаҡланып ҡала,

Ауырлыҡтар һәм ваҡлыҡтар

Тапалып ҡала.

Төн һымаҡ һин тынаһың да

Көн кеүек йылмаяһың.

Ахыры, айҙың серен йыйып,

Ҡояштан нур алаһың!.. *(Р. Ғарипов).*

 **20. Түбәндә бирелгән шиғырҙың а) лексик үҙенсәлектәрен, б) морфологик, в) синтаксик үҙенсәлектәрен билдәләргә:**

Ҡыуанысың булһа, мин дә

Бергәләп ҡыуанырмын.

Хәсрәттәр төшһә башыңа,

Иркәләрмен, йыуатырмын *(М. Кәрим).*

**Яуаптар:**

**1. Текстағы һөйләмдәрҙең телен тапҡыр, нәфис, образлы итеүсе сараларҙы табып, төрөн билдәләп, дөрөҫ яуап яҙығыҙ:**

Ырғыҙҙың өҫтөндә **иләнмәгән аҡ ебәк ептәр кеүек** булып күтәрелгән аҡһыл күк томан, **матур-матур бөгөлөшлө суҡлы һыҙаттар** яһап, байыған ҡояштың күктә ҡалдырған **алһыу юлаҡтарына** ынтылды. Һыу ситендә саҡ ҡына өргән дымлы еләҫ ел, сәскә еҫтәре менән ҡатнашып, бит, ҡул, муйындарҙы **иркәләп һыйпаны**. Байсура итәгендәге сауҡалыҡтарҙың төҫө тағы ла ҡуйыланды, уларҙың эсендәге ваҡ ҡына йәнлектәрҙең шыптырлауы тағы ла серлеләнде. Улар аҫтынан бер күренеп, бер йәшенеп сылтырап аҡҡан һалҡын шишмә буйында һандуғастар сутылдашып һайраша башланылар. Ҡайҙалыр, бик яҡында ғына, кәкүк саҡырҙы. Алыҫта, урмандың арғы башында, икенсеһе күкелдәй башланы. Сикһеҙ зәңгәр күктең әле ул, әле был ерендә, **шаян күҙҙәр кеүек** бызылдашып, яҡты йондоҙҙар ҡалҡтылар *(Һ. Дәүләтшина).*

**2. Шиғырҙағы һүрәтләү сараларының төрөн билдәләргә:**

 **Сал ҡыш** миңә ниҙер һөйләй,

 Мин шыуған һайын.

 Ә саңғыһыҙ **шыуа күктән**

 **Нур ҡойған айым.**

 Әкиәттәге кеүек урман!..

 Күгелйем төҫлө.

 **Ҡарға сумған** ҡарағайҙар

 Шундай хуш еҫле!

 Гүйә, күктән ҡайындарға

 **Яуған йондоҙҙар –**

 Ем-ем килеп емелдәшә

 Елбәҙәк ҡарҙар *(Р. Ғарипов).*

**3. Түбәндә бирелгән ҡушма һөйләмдәр эсенә ингән ябай һөйләмдәр үҙ-ара ниндәй юл менән бәйләнеп килгәндәр:**

Урман артта ҡалды**,** алда берәм-һәрәм тал ҡыуаҡтары ғына күренә. Һауа дымлы**,** һалҡынса. Аяҡ аҫты дерелдәп тора, **сөнки** күтерлек башлана *(Ф. Мәҡсүтов). –* ***теркәүесһеҙ, теркәүесле***

**4.** «*Хөрмәт иткән хөрмәт күрер*»һөйләме **с**оставы буйынса ниндәй? *–* ***ябай ике составлы***

**5. Һөйләмдәргә пунктуацион анализ яһағыҙ ҙа уртаҡ эйәрсән киҫәге булған теркәүесле теҙмә ҡушма һөйләмдәрҙе билдәләгеҙ:**

а) Ҡыуыш алдында ут яна, һәм аҫҡаҡҡа эленгән ҡулала сәй ҡайнай *(Ж. Кейекбаев).*

б) Хаталар ҙа булыр тормошоңда,

Тик тормошоң хата булмаһын *(Р. Ғарипов).*

**в) *Йондоҙҙарҙы*** ла бит гелән генә

Киске елдәр өрөп ҡабыҙа ла

Таң елдәре өрөп һүндерә *(Н. Нәжми).*

г) Баҫымсаҡ көҙ тәрән уйға сумған,

Һағыш менән тулған уйҙары *(Р. Ғарипов).*

**6. Һөйләмдәрҙә нөктәләр урынына ниндәй тыныш билдәләре ҡуйыла, ни өсөн икәнен аңлатырға:**

Тойғоларым күкрәп килгән йылы

 Болоттарға тағылып китте.

 Аяҡтарым ергә теймәҫ инде **-**

 Яҙ ҡанаты ҡағылып үтте .

Керҙем әле урмандарға:

Унда яҙғы серҙәр барға.

Сая сәскә умырзая

Күтәрелә һуңғы ҡарҙан -

Бында юҡтыр һис бер ялған *(М. Ғәли).*

**7. Эйәрсән һөйләмде баш һөйләмгә бәйләүсе сараларҙы билдәләргә:**

а) Арҡан буйы ҡояш күтәрел***гәс,***

Йәнләнде лә китте ер өҫтө *(Я. Ҡолмой).*

б) Сыҡһам сахра***ға***, гөлдәр, үләндәр

Тәғзим итәләр, биреп сәләмдәр *(Ш. Бабич).*

в) Сулпан нағышла***ған*** ер өҫтөнән,

Ысыҡтарҙы ярып кем үткән**?**

г) Йүгереп сығ***ыу менән*** ҡайындарым,

Онотолдо барлыҡ ҡайғыларым *(Р. Ғарипов).*

**8. Түбәндәге һөйләмдәрҙә ике нөктәләрҙең ни өсөн ҡуйылыуын аңлатығыҙ:**

а) Яу юлдары буйлап үткән саҡта,

 Төшөндөм мин тағы ***шуны ла***:

 Мең алтындан ҡиммәт күргәнһеңдер

 Һыныҡ икмәк, йотом һыуҙы ла **(*эйәрсән тултырыусы һөйләм****)*

*(И. Әхмәтйәнов).*

б) Шуға ла мин бөгөн ил түрендә

Шиңмәҫ сәскә булып ҡалҡындым:

Ташты ла бит сәскә аттырырлыҡ

Ғәжәп ҡулдары бар халҡымдың! ***(эйәрсән сәбәп һөйләм***)*(Р. Ғарипов).*

**9. Эйәрсән һөйләм төрҙәрен билдәләгеҙ, тейешле тыныш билдәләрен ҡуйығыҙ:**

а) Балаң ише мин дә сабый бит, тип (***эйәрсән тултырыусы һөйләм***)

Шул саҡ гүйә шыршы шыңшыны.

б) Үҙәгемә сасҡау үтмәһен тип, ***эйәрсән маҡсат һөйләм***)

Ҡарағайға ҡайын һырыға *(Р. Ғарипов).*

в) Күңелдәргә ап-аҡ нур тулһын тип, (***эйәрсән маҡсат һөйләм***)

Кешеләрем һеҙгә өндәшәм (*Й. Солтанов).*

г) Бишектәге бишкә төрләнә, тип (***эйәрсән тултырыусы һөйләм***)

Әйтмәгәндәр бит ул тиктәҫкә *(Р. Сафин).*

**10. Түбәндәге мәҡәл һәм әйтемдәр ниндәй һөйләмдәрҙән тора:**

а) Үҙ башыңды яуға һалһаң да, юлдашыңды дауға бирмә.

б) Үҙем ярлы булһам да, йөҙөм яҡты.

в) Толпарҙың утлауы бер булһа ла, атлауы башҡа.

г) Туғыҙ йөйө булһа ла, тун яҡшы.

д) Урау булһа ла, юл яҡшы.

е) Күпме тәрән булһа ла, һыуҙың төбө бар. ***Яуап: Эйәрсән кире һөйләмле эйәртеүле ҡушма һөйләмдәр***

**11. Түбәндә бирелгән һөйләмдәрҙең схемаларынын төҙөргә, һөйләм төрөн билдәләргә:**

а) Март һулышы килеп бәрелдеме (**1э.һ.**) –

Күкрәгемдә урғып йыр аға (б.һ.),

Сөнки мартта

 минең республикам –

Башҡортостан тыуған донъяға (2 э.һ.)*(А. Игебаев).* – тиң эйәрсән һөйләмле ҡушма һөйләм.

|  |
| --- |
|  |
|  |
|  |

|  |
| --- |
|  |

б) Ҡыш үткәс (1 э.һ.), ер кипкәс (2э.һ.),

Ни ҡыҙыҡ һабанда (б.һ.),

Буҙ турғай дәрт биреп

Тормаһа яланда (3э.һ.)*(М. Сөндөклө).* – тиң булмаған эйәрсән һөйләмле ҡушма һөйләм.

|  |  |  |
| --- | --- | --- |
|  |  |  |

|  |
| --- |
|  |

|  |
| --- |
|  |

**12.** Текста, һөйләмдә ҙур пауза яһалғанда, һөйләм уртаһында тәрән кисереште белдергәндә, фекер өҙөлөп торғанда цитаталарҙа, өҙөктәрҙә, һөйләмдәрҙә ниндәй тыныш билдәһе ҡуйыла?

**Яуап: күп нөктәләр ҡуйыла.**

**13. Шиғыр юлдарында тейешле тыныш билдәләрен ҡуйырға:**

а) Бәхет түгелме ни:

 Ер атлы йондоҙҙа

Мин баҫыр аҙым бар.

б) Баш ҡалҡытҡан һәр төп үлән өндәй:

Ғәзиз тупрағыңа баҫ,

 һөйөн *(М. Ғәли).*

14. Мәктәптә өйрәнелгән, төп сығанаҡтары иң элек башҡорт халыҡ ижады әҫәрҙәренең теленә, йәнле башҡорт һөйләү телмәренә, төрки яҙма теленә, башҡорт теленең дөрөҫ әйтелеш-яҙылыш нормаларына нигеҙләнгән тел нисек атала? **Яуап: Милли осорҙағы әҙәби тел.**

**15. Түбәндә бирелгән һүҙҙәр үҙенсәлектәре буйынса ниндәй диалектҡа ҡарай: *малайлар, урманнар, бесәннек, китаплар, киткәннәр.***

а) көнсығыш диалект

**б) көньяҡ диалект**

в) төньяҡ-көнбайыш диалект

д) ҡыҙыл һөйләше

**16.** Кешеләрҙең үҙ фекерен теге йәки был телдә аңлайышлы итеп, быуаттар дауамында барлыҡҡа килгән нормаларҙы боҙмайынса һөйләү нисек атала? **(әҙәби телмәр)**

**17.** Ғәҙәттәге һөйләшеүҙә, үҙ-ара әңгәмәләрҙә аралашыу, фекер алышыу, күргән-белгәндәр тураһында фекер уртаҡлашыу маҡсатында ҡулланылған, ябай телмәр һүҙҙәре менән бергә ымлыҡтар, өндәш һүҙҙәр, инеш һүҙҙәр, бер генә һүҙҙән торған һөйләмдәр, кәм һөйләмдәр ҡулланылған телмәр төрө нисек атала? **(йәнле һөйләү стиле)**

**18. Текстағы һүрәтләү сараларын барлап, төрҙәрен билдәләгеҙ:**

 Йәйҙең, миҙгел түбәһенә үрләп, **йәйрәп балҡыған *(метафора)*** көндәре. Тымыҙыҡ иртә. Шаңдаҡ аҡһылланып, алыҫтағы тау теҙмәләре артынан ҡояш күренеүгә, Күккүл өҫтөндә, **алтын да көмөш** **тәңкә** **һибелгән төҫлө *(сағыштырыу*)**, **иренсәк *(эпитет)*** шөҙөр йымылдап **уйнай башланы *(метафора*).** Таң ысығы дымһыратҡан япраҡтарҙан **гәлсәр тамсылар *(эпитет)*** тама, **тертләп уянып** ***(метафора***), сәскәләр асыла, беленер-беленмәҫ елдән урман талғын ғына **бәүелеп ҡуя** ***(йәнләндереү).***

 Ун йылдан артыҡ инде йәйҙәрен һәр иртәлә ошо мөһабәт күренеште таң ҡалып күҙәтә Мансур. Һынаған кеүек йотлоғоп баға, һоҡлана, ә барыбер танһығы ҡанмай. Күргән һайын зауығы, ҡомары арта, ныҡлап ҡараған һайын, урман-тау донъяһының яңы биҙәктәрен табып, хозурлыҡ кисерә.

 Бына ул, күкрәген **һаумалдай саф, йомшаҡ (эпитет)** елгә ҡуйып, бер килке йылмайып торҙо ла, яй ғына атлап, ҡая өҫтөнә менде. Күҙенә бинокль ҡуйҙы, алыҫ-алыҫтарға тартылған күгелйем зәңгәр киңлектәрҙе һынсыл барлап сыҡты.

 Шөкөр, хәүефләнер бер ни ҙә юҡ хәҙергә. Ҡайһы тарафҡа күҙ һалма, **шыйыҡ** **томанға төрөнгән (эпитет)** йөҙ йәшәр урман, үҙенең шифалы һулышынан үҙе **рәхәт сигеп, тын ғына ойоп ултыра** **(метафора**). Шылт иткән тауыш ишетелмәй. Хатта таң мәлендә кем уҙарҙан сутылдап һайрашҡан ҡоштар тынып ҡалған.

 Һил тәбиғәт Мансурҙың борсоулыраҡ төнгө уйҙарын һыпырып ташланы. Хәҙер һәр көнгө йомоштарына тотоноп китһә лә, моғайын, таман булыр *(Ә. Хәкимов).*

**19. Һөйләмдәрҙән антитезаларҙы күрһәтергә:**

Ауыр саҡта – йөрәгемдә

Ер көсөн тоям,

Йә еремдең күкрәгенә

Башымды ҡуям, –

***Мөхәббәтем*** һәм ***нәфрәтем***

***Һаҡланып ҡала,***

Ауырлыҡтар һәм ваҡлыҡтар

***Тапалып ҡала.***

***Төн*** һымаҡ һин ***тынаһың да***

***Көн*** кеүек ***йылмаяһың.***

Ахыры, айҙың серен йыйып,

Ҡояштан нур алаһың!.. *(Р. Ғарипов).*

 **20. Түбәндә бирелгән шиғырҙың а) лексик үҙенсәлектәрен, б) морфологик, в) синтаксик үҙенсәлектәрен билдәләргә:**

Ҡыуанысың булһа, мин дә

Бергәләп ҡыуанырмын.

Хәсрәттәр төшһә башыңа,

Иркәләрмен, йыуатырмын *(М. Кәрим).*

**а) лексик үҙенсәлектәрен:** антитезалар:ҡыуаныс- хәсрәттәр**, б) морфологик:** иркәләр***мен***, йыуатыр***мын*, в) синтаксик үҙенсәлектәрен:** шарт эйәрсән һөйләмле эйәртеүле ҡушма һөйләмдәр.